**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

PROIECT

**HOTARÂRE**

**privind stabilirea procedurii de desfășurare a ședințelor Comisiilor de specialitate**

**şi a şedinţelor Consiliului Local al municipiului Câmpulung Moldovenesc, în situații excepționale, constatate de autoritățile abilitate**

Consiliul Local al municipiului Câmpulung Moldovenesc, întrunit în şedinţa ordinară din data de 26 martie 2020;

Având în vedere:

- Referatul de aprobare al primarului municipiului Câmpulung Moldovenesc, înregistrat la nr. \_\_\_\_\_\_\_\_\_\_\_;

- Raportul Compartimentului informatică, înregistrat la nr. \_\_\_\_\_\_\_\_\_\_\_;

- Raportul Compartimentului juridic, înregistrat la nr. \_\_\_\_\_\_\_\_\_\_\_;

- Prevederile art. 50 și art. 51 alin. (1) din Anexa nr. 1 „Măsuri de primă urgență cu aplicabilitate directă” la Decretul nr. 195/2020 privind instituirea stării de urgență pe teritoriul României;

- Prevederile art. 7 alin. (2) și art. 9 alin. (1) Ordonanța de urgență a Guvernului nr. 1/1999 privind regimul stării de asediu și regimul stării de urgență, cu modificările și completările ulterioare;

În temeiul prevederilor art. 129 alin. (2) lit. a), alin. (3) lit. a), 139 alin. (3) şi art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.

**H O T Ă R Ă Ș T E**:

**Art.1.**-Şedințele Comisiilor de specialitate și ședințele Consiliului Local al municipiului Câmpulung Moldovenesc se desfășoară prin mijloace electronice de comunicare, printr-o platformă video online, în situații excepționale, constatate de către autoritățile abilitate, precum epidemiile, pandemiile, fenomenele naturale extreme și alte situații care fac imposibilă prezența consilierilor locali la sediul Consiliului Local al municipiului Campulung Moldovenesc.

**Art.2.**-Se aprobă Procedura de desfășurare a ședințelor Comisiilor de specialitate și a ședințelor Consiliului Local al municipiului Campulung Moldovenesc, pentru situațiile prevăzute la art. 1, conform Anexei care face parte integrantă din prezenta hotărâre.

**Art.3.**-Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

**INIŢIATOR,**

**Primar,**

**Negură Mihăiţă**